**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL DIDŽIAUSIO LEISTINO DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS RASEINIŲ R. GIRKALNIO PAGRINDINĖJE MOKYKLOJE** **PATVIRTINIMO“ PROJEKTO**

2020 m. birželio d.

Raseiniai

|  |
| --- |
| **1. Parengto projekto tikslai ir uždaviniai.** |
| Parengto projekto tikslas – pakeisti Raseinių r. Girkalnio pagrindinėje mokykloje didžiausią leistiną darbuotojų, dirbančių pagal darbo sutartis, pareigybių skaičių, kuris buvo patvirtintas Raseinių rajono savivaldybės tarybos 2019 m. rugsėjo 26 d. sprendimu Nr. TS-274 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių r. Girkalnio pagrindinėje mokykloje patvirtinimo“. Parengto projekto uždavinys – teikti Raseinių rajono savivaldybės tarybai tvirtinti sprendimo projektą, kuriuo keičiamas Raseinių rajono savivaldybės tarybos 2019 m. rugsėjo 26 d. sprendimu Nr. TS-274 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių r. Girkalnio pagrindinėje mokykloje patvirtinimo“ patvirtintas didžiausias leistinas darbuotojų, dirbančių pagal darbo sutartis, pareigybių skaičius.Nuo 2020 m. rugsėjo 1 d. Raseinių r. Girkalnio pagrindinėje mokykloje steigiama priešmokyklinio ugdymo grupė. Ikimokyklinio ir priešmokyklinio ugdymo grupės iš pastato, esančio Draugystės g. 14, Girkalnio mstl., Raseinių r. sav. perkeliamos į pastatą, esantį Šėtupio g. 61, Girkalnio mstl., Raseinių r. sav. Įsteigus 6 val. trukmės priešmokyklinio ugdymo grupę reikės 1  priešmokyklinio ugdymo mokytojo etato ir pailgintos mokymosi dienos grupės auklėtojo 0,25 et., kadangi priešmokyklinio ugdymo grupės vaikai dar 2 val. bus Visos dienos mokykloje. Vadovaujantis etatų normatyvais, jei grupė dirba 10,5 val., turi būti Ikimokyklinio ugdymo mokytojo padėjėjo 1,31 et., šiuo metu minėtos pareigybės yra 2 et., nuo rugsėjo 1 d. mokykloje bus 10,5 val. trukmės 2 grupės, todėl reikia papildomai 0,62 et. Mokykloje yra kompiuterių klasę, 80 kompiuterių, 9 išmaniosios lentas, diegiama Ofice 365 platforma, todėl papildomai prašoma 0,5 et. Visi kiti etatai mažėja dėl IU ir PU grupių perkėlimo į pagrindinį pastatą.Dėl šių priežasčių Girkalnio pagrindinėje mokykloje didės didžiausias leistinas darbuotojų, dirbančių pagal darbo sutartis, pareigybių skaičius nuo 41,77 iki 42,14 (žr. pridedamą pareigybių sąrašą), padidės 0,37 etato. |
| **2. Kokių pozityvių rezultatų laukiama.** |
|  Nuo 2020 m. rugsėjo mėn. patvirtinus Raseinių r. Girkalnio pagrindinės mokyklos darbuotojų etatų skaičių, bus suteikta galimybė gauti kokybišką ugdymą visiems norintiems, bet nepatenkantiems į mūsų įstaigą vaikams, bus „išgryninta“ priešmokyklinio ugdymo grupė, įdiegus Ofice 365 platformą visi mokytojai ir mokiniai bus apmokyti ja naudotis, darbas (nuotolinis ir įprastas) vienoje platformoje bus patogesnis ir racionalesnis. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
|  Sprendimo projektas suderintas su Raseinių rajono savivaldybės administracijos direktoriumi, jo pavaduotoju, Teisės, personalo ir civilinės metrikacijos skyriaus vedėju, Bendrųjų reikalų ir informacinių technologijų skyriaus vedėjo pavaduotoju (kalbos tvarkytoju). Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas teisės aktas neprieštarauja norminio pobūdžio teisės aktams. |
| **7. Projekto autorius ar autorių grupė.** |
|  Raseinių rajono savivaldybės administracijos Švietimo ir sporto skyriaus vedėja Modesta Lukoševičienė ir Raseinių r. Girkalnio pagrindinės mokyklos direktorius Ramūnas Bružas. |

Švietimo ir sporto skyriaus vedėja Modesta Lukoševičienė

Aiškinamojo rašto priedas

**RASEINIŲ R. GIRKALNIO PAGRINDINĖS MOKYKLOS ETATINIŲ PAREIGYBIŲ SĄRAŠAS IR ETATŲ SKAIČIUS**

|  |  |  |  |  |
| --- | --- | --- | --- | --- |
| Eil.Nr. | Pareigybių sąrašas | Etatų skaičius2020-01-01 | Planuojamapadidinti | Etatų skaičius2020-09-01 |
| 1. | Direktorius | 1,0 | - | 1,0 |
| 2.  | Direktoriaus pavaduotojas ugdymui | 1,5 | - | 1,5 |
| 3. | Mokytojas | 13,57 |  | 13,57 |
| 4.  | Meninio ugdymo mokytojas | 0,25 | - | 0,25 |
| 5. | Kūno kultūros pedagogas | 0,25 |  | 0,25 |
| 6. | Specialusis pedagogas | 0,75 | - | 0,75 |
| 7. | Socialinis pedagogas | 1,0 | - | 1,0 |
| 8. | Logopedas | 1,25 | - | 1,25 |
| 9. | Bibliotekininkas | 1,0 | - | 1,0 |
| 10. | Priešmokyklinio ugdymo mokytojas | 1,6 | - | 1,0 |
| 11. | Ikimokyklinio ugdymo mokytojas | 1,6 | 1,6 | 3,2 |
| 12.  | Mokytojo padėjėjas | 2,0 | - | 2,0 |
|  | **Iš mokymo lėšų finansuojamų etatų** | **25,77** |  | **26,77** |
| 13. | Direktoriaus pavaduotojas ūkio reikalams | 1,0 | - | 1,0 |
| 14. | Raštinės administratorius, raštvedys, sekretorius, administratorius | 1,0 | - | 1,0 |
| 15. | Ikimokyklinio ugdymo mokytojo padėjėjas | 2,0 | 0,62 | 2,62 |
| 16. | Kompiuterinių sistemų specialistas | 0,5 | 0,5 | 1,0 |
| 17. | Duomenų bazių administratorius | 0,25 | - | 0,25 |
| 18. | Pastatų ir sistemų priežiūros, einamojo remonto darbininkas (elektrikas, santechnikas, darbininkas) | 1,75 | - | 1,25 |
| 19. | Kiemsargis | 1,5 | - | 1,0 |
| 20. | Valytojas | 5,25 | - | 5,0 |
| 21. | Vairuotojas | 1,0 |  | 1,0 |
| 22. | Pailgintos mokymosi dienos grupės auklėtojas | 1,0 | 0,25 | 1,25 |
| 23. | Dietistas | 0,25 | - | - |
| 24. | Skalbėjas | 0,25 | - | - |
| 25. | Sandėlininkas | 0,25 | - | - |
|  | **Iš savivaldybės biudžeto finansuojamų etatų** | **16,00** |  | **15,37** |
|  | **Iš viso etatų** | **41,77** | **0,37** | **42,14** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_